2.1 ปัจจัยความเสี่ยง

ความเสี่ยงในการประกอบธุรกิจ

1.  กรณีบริษัทพึ่งพาลูกค้าหรือผู้จัดจำหน่ายรายใหญ่

บริษัทไม่มีความเสี่ยงในด้านของการพึ่งพาลูกค้าหรือผู้จัดจำหน่ายรายใหญ่
เพราะบริษัทมีลูกค้าจำนวนมากและกระจายออกไปในหลายธุรกิจ
โดยไม่มีลูกค้ารายใหญ่รายใดซื้อเกินกว่า 15% ของรายได้เป็นประจำ
ลูกค้ารายใหญ่ของบริษัทจะเป็นลูกค้าในลักษณะโครงการลงทุน
ซึ่งเปลี่ยนแปลงไปในแต่ละปีและเปลี่ยนไปในหลายหน่วยงาน

2.  ความเสี่ยงเกี่ยวกับการผลิต

บริษัทคิดราคาต้นทุนตามราคาวัตถุดิบ ณ วันเสนอราคา
ซึ่งจะทำให้ไม่มีความเสี่ยงในด้านราคาวัตถุดิบผันแปร ในกรณีของปี 2548
ซึ่งราคาวัตถุดิบยังคงผันแปรสูงแต่บริษัทสามารถวางแผนและควบคุมต้นทุนได้ดีขึ้น
สามารถทำกำไรได้มากกว่าปีที่ผ่านมา บริษัทไม่มีความเสี่ยงในด้านเครื่องจักรผลิต
เนื่องจากเครื่องจักรส่วนใหญ่เป็นเครื่องจักรมาตรฐาน

3.  ความเสี่ยงด้านการบริหารจัดการ

บริษัทมีความเสี่ยงด้านการบริหารในด้านความชำนาญเฉพาะตัวของผู้บริหารในระดับผู้จัดการแผนก
ซึ่งบริษัทได้ลดการเสี่ยงโดยการจัดตั้งหน่วยงาน Technical and Development
ซึ่งมีงานพัฒนาเครื่องจักรและเป็นหน่วยงาน Support ทางด้านเทคนิคให้กับแผนกต่าง ๆ
โดยมีผู้ชำนาญการสำหรับแต่ละแผนกงาน ซึ่งผู้ชำนาญการเหล่านี้สามารถทำงานทดแทนได้ระดับหนึ่ง
สำหรับผู้บริหารระดับสูง
เป็นผู้บริหารที่เติบโตมากับบริษัทส่วนใหญ่ทำงานกับบริษัทมาเป็นเวลายาวนาน
ทั้งผู้บริหารระดับสูงสุดและรองลงมายังเป็นกรรมการและเป็นผู้ถือหุ้นใหญ่ของบริษัทอีกด้วย

4.  ความเสี่ยงด้านการเงิน

    1.  กรณีความเสี่ยงจากอัตราแลกเปลี่ยน

บริษัทได้จัดให้มีการขายต่างประเทศ
ซึ่งรายได้ของเงินตราต่างประเทศจะมีสัดส่วนใกล้เคียงกับการชำระสินค้าเป็นเงินตราต่างประเทศ
นอกจากนั้นบริษัทยังได้ป้องกันความเสี่ยงของอัตราแลกเปลี่ยน โดยการซื้อ Forward cover
สำหรับการชำระสินค้าจากต่างประเทศที่มีมูลค่าสูงด้วย

2.  ความเสี่ยงในการลงทุนในใบสำคัญแสดงสิทธิ

   ความเสี่ยงเรื่องมูลค่าตามเวลา (Time Value) ของใบสำคัญแสดงสิทธิ

บริษัทจะทำการปรับราคาการใช้สิทธิและอัตราการใช้สิทธิตลอดอายุของใบสำคัญแสดงสิทธิตามที่ระบุไว้ในเงื่อนไขการปรับสิทธิ
โดยการเริ่มใช้สิทธิวันแรกคือ วันที่ 25 พฤศจิกายน 2547
และวันสุดท้ายของการแสดงการใช้สิทธิคือวันที่ 21 กันยายน 2550 อย่างไรก็ตาม ปี 2548
ไม่มีผู้ใดประสงค์จะใช้สิทธิ ทั้งนี้วิธีการปรับสิทธิดังกล่าว คำนึงถึงราคาการใช้สิทธิ
และอัตราการใช้สิทธิ ณ วันปรับสิทธิเท่านั้น โดยมิได้คำนึงถึงมูลค่าตามเวลา (Time Value)
ของใบสำคัญแสดงสิทธิแต่อย่างใด
ซึ่งมูลค่าตามเวลาของใบสำคัญแสดงสิทธิจะลดลงเมื่อเวลาการใช้สิทธิของใบสำคัญแสดงสิทธิเหลือน้อยลง
และหากบริษัทมีการเสนอขายใบสำคัญแสดงสิทธิหรือหลักทรัพย์แปลงสภาพที่ออกใหม่ในอนาคต
อาจทำให้ผู้ถือใบสำคัญแสดงสิทธิที่จะเสนอขายในครั้งนี้ภายหลังการปรับสิทธิแล้วมีสิทธิและผลประโยชน์ด้อยไปกว่าเดิม

  ความเสี่ยงเรื่องการปรับราคาการใช้สิทธิใหม่ทำให้มีมูลค่าต่ำกว่ามูลค่าที่ตราไว้ของหุ้นสามัญ 

ในกรณีที่มีการปรับราคาการใช้สิทธิและอัตราการใช้สิทธิใหม่ตามที่ระบุไว้ในเงื่อนไขการปรับสิทธิ
โดยทำให้มีการเปลี่ยนแปลงราคาการใช้สิทธิ
จนเป็นผลทำให้ราคาการใช้สิทธิใหม่มีราคาต่ำกว่ามูลค่าที่ตราไว้ของหุ้นสามัญของบริษัท
ก็ให้ใช้ราคาการใช้สิทธิใหม่ดังกล่าวเว้นแต่จะเป็นกรณีที่กฎหมายห้ามมิให้บริษัทออกหุ้นต่ำกว่ามูลค่าที่ตราไว้ให้ถือเอามูลค่าที่ตราไว้ของหุ้นสามัญของบริษัทเป็นราคาการใช้สิทธิใหม่
ซึ่งจะทำให้ผู้ถือใบสำคัญแสดงสิทธิมีสิทธิและผลประโยชน์ด้อยลงกว่าเดิม

5.  ความเสี่ยงผลกระทบต่อสัดส่วนการถือหุ้นของผู้ถือหุ้น

  ในการกู้เงินของบริษัท บริษัทไม่มีเงื่อนไขข้อจำกัดในการจ่ายเงินปันผลใด ๆ และบริษัท

สามารถชำระดอกเบี้ยและผ่อนชำระเงินได้ตามสัญญา
การจ่ายเงินปันผลของบริษัทสามารถทำได้ตามนโยบายของบริษัท
โดยมีข้อจำกัดว่าจะจ่ายเงินปันผลไม่เกินร้อยละ 70 ของกำไรสุทธิหลังหักภาษี
บริษัทจะพิจารณาเงินปันผลจากการดำเนินงานตามสมควร (ดูรายละเอียดเพิ่มเติมในหมวด 2.8
โครงสร้างเงินทุน หัวข้อ 5 เรื่องนโยบายการจ่ายเงินปันผล)